Strāžske

Strāžske () ir pilsēta Slovākijā, Košices apgabala Mihalovces apriņķī pie Laborecas upes.

Vēsture
Pilsēta rakstos pirmoreiz minēta 1337. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums bija Ērmezē (). Pirmā pasaules kara laikā pilsētas apkaimē notika sīvas kaujas Brusilovas pārrāvuma ietvaros. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

Ekonomika
Pilsētā atrodas 1952. gadā dibinātā ķīmiskā rūpnīca "Chemko", kas līdz 1984. gadam ražoja PCB savienojumus, piesārņojot apkārtni.

Cilvēki
Pēc etniskā sastāva vairums pilsētas iedzīvotāju ir slovāki (96,38 %). Pēc reliģiskās piederības - katoļi (63,59 %), grieķu katoļi (21,77 %), nereliģiozi (7,58 %).

 Ārējās saites 

Uzņēmums "Chemko" 

Kategorija:Slovākijas pilsētas
Kategorija:Košices apgabala pilsētas